cyanic-selkie/wikianc huggingface dataset:
ইন্দোনেশিয়া–কাতার সম্পর্ক
বাণিজ্য ও বিনিয়োগ
২০১১ সালে দুইদেশের মধ্যকার বাণিজ্যের পরিমাণ দাঁড়ায় ৬৮৩.৬ মিলিয়ন মার্কিন ডলারে, ২০১০ সালের চেয়ে যা ছিল ৫.২% বেশি। বাণিজ্যের এ পরিমাণ কাতারের পক্ষেই ছিল, বছরের পর বছর ইন্দোনেশিয়ার বাণিজ্য উদ্বৃত্ত থাকার ফলে। এর কারণ ছিল দুটি; প্রথমত ইন্দোনেশিয় পণ্যের চাহিদা তৈরি করার মত জনসংখ্যা বা আঞ্চলিক অবস্থা - কোনোটাই কাতারের নেই। দ্বিতীয়ত ইন্দোনেশিয়ার ক্রমবর্ধিষ্ণু তেলের চাহিদা, যা তাদের অধিক পরিমাণে তেল আমদানি করতে বাধ্য করে। ইন্দোনেশিয়া কাতারে যেসকল পণ্য রপ্তানি করে, তার মধ্যে উল্লেখযোগ্য হল ফার্নিচার, অফিসসম্পর্কিত সামগ্রি, কাগজ, ইলেকট্রনিক পণ্যসামগ্রি এবং দৈনন্দিন ব্যবহার্য পণ্য।
কাতারের বিনিয়োগের অন্যতম প্রধান লক্ষ্য ইন্দোনেশিয়া। ২০১০ সালের মে মাসে কাতার হোল্ডিংস নামক কাতার ইনভেস্টমেন্ট অথরিটির একটি সংগঠন ১ বিলিয়ন ইউএস ডলারের একটি ইন্দোনেশিয় ফান্ড গড়ে তোলে। ইন্দোনেশিয়ার দ্বিতীয় বৃহত্তম টেলিযোগাযোগ কোম্পানি পিটি ইন্দোসাত এর ৬৫ শতাংশের অংশীদার কিউটেল নামক একটি কাতারি টেলিযোগাযোগ প্রতিষ্ঠান। ইন্দোনেশিয়ার বেশকিছু কোম্পানি কাতারে বিনিয়োগ করেছে, তার সবই মূলত তেলসম্পর্কিত। এর মধ্যে ইন্দোনেশিয়ার রাষ্ট্রীয় তেল কোম্পানি পিটি পারটামিনাও রয়েছে, যা কাতারের ৩ নং সেক্টরের তেলক্ষেত্র এবং গ্যাসব্লক পরিচালনা করে থাকে।
অভিবাসী কর্মকর্তা
বর্তমানে কাতারে প্রায় ৪০ হাজার ইন্দোনেশিয় কর্মকর্তা রয়েছে। তাদের কেউ কেউ তেলখাতে কাজ করে, আবার কেউ গৃহকর্মী হিসেবেও কাজ করে। কাতার ইন্দোনেশিয়া থেকে প্রশিক্ষিত কর্মকর্তাদের নিয়ে থাকে, বিশেষত তেলক্ষেত্রে এবং সেবিকা হিসেবে। ইন্দোনেশিয়ার শ্রমিক মন্ত্রণালয় অনুযায়ী, ২০১৪ সালের শুরুর দিকে কাতার কর্মস্থলের হাজারের মত শূন্যস্থান পূরণ করার জন্য ইন্দোনেশিয়া থেকে লোক নেয়। তারা কাজ খুঁজে পায় তেল ও গ্যাস শিল্পক্ষেত্রে, হোটেল ও পর্যটনশিল্পে, নির্মাণশিল্পে এবং সেবিকা হিসেবে।
চিল্লা সরোদা বাঙ্গার
চিল্লা সারদা বাঙার (Chilla Saroda Bangar), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর ।
জনসংখ্যার উপাত্ত
ভারতের ২০০১ সালের আদমশুমারি অনুসারে চিল্লা সারদা বাঙার শহরের জনসংখ্যা হল ৬৫,৯৬৯ জন। এর মধ্যে পুরুষ ৫৬%, এবং নারী ৪৪%।
এখানে সাক্ষরতার হার ৭০%, । পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে চিল্লা সারদা বাঙার এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
অঁরি পোয়াঁকারে
অঁরি পোয়াঁকারে ( – 1854:4:29, July 17, 1912) ফরাসি গণিতবিদ, তাত্ত্বিক পদার্থবিদ, প্রকৌশলী ও দার্শনিক, এবং গণিতের ইতিহাসের অন্যতম শ্রেষ্ঠ মৌলিক প্রতিভা বলে স্বীকৃত। তাকে প্রায়ই বহুশাস্ত্রবিদ এবং গণিতের সর্বশেষ বিশ্ববাদী বলা হয়।
কর্মজীবন
একজন গণিতবিদ এবং পদার্থবিজ্ঞানী হিসেবে পোয়াঁকারে বিশুদ্ধ গণিত, ফলিত গণিত, গাণিতিক পদার্থবিজ্ঞান এবং নভোবলবিজ্ঞানে অনেক মৌলিক অবদান রেখেছেন। তিনি পোয়াঁকারে অনুমানকে সুত্রবদ্ধ করেন, যা গণিতবিশ্বে একটি বিশ্ববিখ্যাত অমীমাংসিত সমস্যা হিসেবে বিবেচিত ছিল; শেষ পর্যন্ত ২০০২-০৩ সালে এসে এটি সমাধান করা সম্ভব হয়। পোয়াঁকারে গণিতের ইতিহাসে প্রথম ব্যক্তি যিনি বিশৃঙ্খল নিয়ন্ত্রণবাদী তন্ত্র আবিষ্কার করেন, যা আধুনিক বিশৃঙ্খলা তত্ত্বের ভিত্তিপ্রস্তর স্থাপন করে। এছাড়া তাকে আধুনিক টপোগণিতের একজন প্রতিষ্ঠাতা হিসেবে বিবেচনা করা হয়। মহাজাগতিক বলবিজ্ঞান বিষয়ে গবেষণা করতে গিয়ে তিনি অভিসারী ও অপসারী শ্রেণী সম্পর্কে মূল্যবান তথ্য উপস্থাপন করেন।
আবু হুজায়ফা ইবনুল মুগীরাহ
আবু হুদায়েফাহ ইবনুল মুগিরাহ (حبو حذيفة بن المغيرة) ছিলেন মুহাম্মদের সাহাব এবং ইসলামের প্রথম শহীদ সুমাইয়া বিনতে খব্বতের মালিক।
দাসদের নির্যাতন
তিনি বনু মাখজুম গোত্রের প্রধান নেতা ছিলেন এবং মালিক ছিল  সুমাইয়া বিনতে খাব্বাত মধ্যে মক্কা সুমাইয়াকে  বিয়ে করে ইয়াসির ইবনে আমির ৫৬৬, এবং তারা নামে একজন সন্তান আম্মার । কিন্তু তারা সকলেই c..6১ খ্রিস্টাব্দে ইসলাম গ্রহণ করলে আবু হুদায়েফাহ অত্যন্ত ক্রুদ্ধ হন এবং এই বংশের আরেক প্রধান আবু জাহলের সাথে একত্র হয়ে তাদের নির্যাতনের পরিকল্পনা তৈরি করেন। প্রচণ্ড গরম এবং রোদখোর দিনের সময়, তিনি তাদের বাইরে বেঁধে রেখেছিলেন এবং তাদের উপরে একটি বড় পাথর রেখেছিলেন। প্রতিদিন আবু জাহল তাদেরকে মুহাম্মাদ সম্পর্কে খারাপ কথা বলতে এবং তাদের প্রতিমা দেবতাদের সম্পর্কে ভাল কথা বলতে বাধ্য করে। তবে তারা মুহাম্মাদ সম্পর্কে খারাপ কিছু বলতে অস্বীকার করেছিল। একদিন তিনি আবু জাহলকে তার বর্শার সাহায্যে সুমাইয়াকে হত্যা করতে দিলেন। ইসলামের ইতিহাসে এটিই প্রথম শহীদ। একই সাথে ইয়াসিরের বয়সও ছিল অনেক। একদিন ইয়াসির তাকে মারাত্মক ব্যথার কারণে হত্যা করা হয়েছিল। শেষটি ছিল তাদের ছেলে আম্মার। দিনরাত তারা তাকে ব্যথা দিচ্ছিল। একদিন খুব বড় অত্যাচার চলাকালীন আম্মার মূর্তিগুলি গ্রহণ করলেন, যদিও তারপরেও আল্লাহর প্রতি দৃঢ় বিশ্বাস ছিল এবং তিনি যা বলেছিলেন তার অর্থ হয়নি।
ইসলাম গ্রহণ
আবু হুযাইফার মক্কা বিজয়ের সময় c.৬৩০ ইসলামের রূপান্তরিত যখন মুহাম্মাদ, ১০,০০০ সৈন্য সহ, যখন মক্কা বিজয় করেছিলে । এরপরে আবু হুদায়েফা মুহাম্মদের চরম সমর্থক হয়েছিলেন।
ট্রেন্ট বোল্ট
ট্রেন্ট আলেকজান্ডার বোল্ট (Trent Alexander Boult; জন্ম: ২২ জুলাই, ১৯৮৯) নিউজিল্যান্ডের ক্রিকেটার হিসেবে আন্তর্জাতিক ক্রিকেট খেলছেন। রোতোরুয়া এলাকায় জন্মগ্রহণকারী বোল্ট বামহাতি মিডিয়াম ফাস্ট ও ডানহাতি ব্যাটসম্যান। মূলতঃ নিউজিল্যান্ড ক্রিকেট দলের বোলিংয়ের সূচনা করতে নামেন তিনি। ২০০৭ সালের শীতকালীন প্রশিক্ষণ সফরে নিউজিল্যান্ড ‘এ’ দলের অন্যতম সদস্য ছিলেন। ৯ ফেব্রুয়ারি, ২০০৭ তারিখে ভারতের অনূর্ধ্ব-১৯ দলের বিপক্ষে ২৮ রানের বিনিময়ে ২ উইকেট লাভসহ অপরাজিত সাত রান করেন। তারপর তিনি ফেব্রুয়ারি, ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করেন।
২০০৮ আইসিসি অনূর্ধ্ব-১৯ ক্রিকেট বিশ্বকাপ
২০০৮ সালে মালয়েশিয়া-য় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেন । টিম সাউদি তার সহখেলোয়াড় ছিলেন। সেসময় ওয়েন পার্নেল, রবীন্দ্র জাদেজা, স্টিভেন ফিন, স্টিভ স্মিথ, জোশ হজলউড ও রুবেল হোসেন তার প্রতিদ্বন্দ্বী খেলোয়াড় ছিলেন।
প্রথম শ্রেণীর ক্রিকেট
১৯ বছর বয়সে ২০০৮ সালে নিউজিল্যান্ড 'এ ' দলের হয়ে ভারতীয় 'এ ' দলের বিরুদ্ধে চেন্নাই -তে প্রথম শ্রেণীর ক্রিকেটে অভিষেক করেন।
লিস্ট এ ক্রিকেট - ২০০৮ স্টেট শীল্ড
২০০৮ সালে নর্দার্ন ডিস্ট্রিক্ট এর হয়ে লিস্ট 'এ' ক্রিকেটে অভিষেক করেন।
ঘরোয়া টি২০ ক্রিকেট
২০০৯ সালে নর্দার্ন ডিস্ট্রিক্ট এর হয়ে ঘরোয়া টি২০ ক্রিকেটে অভিষেক করেন।
টেস্ট অভিষেক
২০১১ সালে হোবার্ট-এ অস্ট্রেলিয়ার বিরুদ্ধে টেস্ট ক্রিকেটে অভিষেক করেন। হোবার্টে অনুষ্ঠিত দ্বিতীয় ক্রিকেট টেস্টে অস্ট্রেলিয়া দলের বিপক্ষে অনুষ্ঠিত ঐ খেলায় তার দল ৭ রানে বিজয়লাভ করে যা ১৯৮৫ সালের পরে অস্ট্রেলিয়ায় প্রথম এবং ১৯৯৩ সালের পর অস্ট্রেলিয়ার বিপক্ষে প্রথম। খেলায় তিনি চার উইকেট লাভ করেন। পাশাপাশি দ্বিতীয় ইনিংসে দশম উইকেট জুটিতে ক্রিস মার্টিনের সাথে মূল্যবান ২১ রান সংগ্রহ করেন।
একদিবসীয় অভিষেক
২০১২ সালে বাসেতের-এ ওয়েস্ট ইন্ডিজ-এর বিরুদ্ধে একদিবসীয় ক্রিকেটে অভিষেক করেন।
২০১৫ ক্রিকেট বিশ্বকাপ
বিশ্বকাপে টুর্নামেন্টের যুগ্ম সর্বোচ্চ উইকেটশিকারী হন।
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বোল্ট-সহ ১৫-সদস্যের চূড়ান্ত তালিকা প্রকাশ করে। ২৮ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে স্বাগতিক অস্ট্রেলিয়ার বিপক্ষে চতুর্থ খেলায় অংশগ্রহণ করে। বোল্টের নিজস্ব সেরা ও (৫/২৭) অসামান্য বোলিং নৈপুণ্যে অস্ট্রেলিয়া দল মাত্র ১৫১ রানে গুটিয়ে যায়। খেলায় তিনি ম্যান অব দ্য ম্যাচের পুরস্কার লাভ করেন।
আন্তর্জাতিক টি২০ অভিষেক
২০১৩ সালে অকল্যান্ড-এ ইংল্যান্ড-এর বিরুদ্ধে আন্তর্জাতিক টি২০ ক্রিকেটে অভিষেক করেন।
হোলমিয়াম
থাম্ব|হোলমিয়াম
রতনলাল ব্রহ্মচারী
রতনলাল ব্রহ্মচারী একজন প্রথিতযশা বায়ো কেমিস্ট ও ভারতে টাইগার ফেরোমন নিয়ে গবেষণার করার পথিকৃৎ।  তিনি ফেরোমন নিয়ে গবেষণার জন্য বিখ্যাত হলেও তার শিক্ষাজীবন পদার্থবিদ্যার মহাকাশ বিজ্ঞান শাখার মধ্যে দিয়ে ত্বরান্বিত হয়েছিল। তিনি সত্যেন্দ্রনাথ বসুর নির্দেশনায় মহাকাশ বিজ্ঞান নিয়ে পড়াশোনা করেন। তিনি প্রায় পঞ্চাশ বছর ধরে টাইগার ফেরোমেনের উপর বাঘেদের স্বভাব বৈশিষ্ট্যের উপর গবেষণা করেছেন। এছাড়া আরো নানা ধরনের জীবের উপরেও তিনি গবেষণা করেছেন, শুধু তাই নয় তিনি গবেষণার জন্য আফ্রিকায় চোদ্দ বছর কাটিয়েছেন। ছাড়াও তিনি আমাজন অঞ্চলের গঠন বৈচিত্র নিয়ে গবেষণা করেছেন, ইন্দোনেশিয়ায় প্রথিতযশা পতঙ্গ বিজ্ঞানী গোপাল চন্দ্র ভট্টাচার্যের সাথে গবেষণাও করেছেন।
তিনি ১৩ ফেব্রুয়ারি ২০১৮ কলকাতার একটি বেসরকারি নার্সিং হোম কিছুদিন নিউমোনিয়া রোগ ভোগের পরে মারা যায়। তিনি চিকিৎসা বিজ্ঞানে গবেষণার জন্য মরণোত্তর দেহ দান করেছিলেন তাই তার মৃত্যুর পর আর.জি. কর হাসপাতালে দেহ দান করা হয়।
প্রথম জীবন
রতনলাল ব্রহ্মচারী ১৯৩২ সালে অবিভক্ত বাংলার ঢাকা জেলায় বাঙালি হিন্দু পরিবারের জন্মগ্রহণ করেন। তিনি তার প্রাথমিক শিক্ষা কলকাতা ঢাকা এবং হাম্বারগ শহরে করেন। তিনি ছিলেন জ্যোতির্বিজ্ঞানী। ভারতের তাত্ত্বিক পদার্থবিদ্যার বিখ্যাত বিজ্ঞানী সত্যেন্দ্রনাথ বসুর ছাত্র ছিলেন। যদিও ৯৬০ সালে তিনি জীববিদ্যায় উৎসাহী হন, এবং মলিকুলার এমব্রায়োলজি বিষয়ে মৌলিক গবেষণা করেছেন। জীবদেহে ফেরোমেনের ভূমিকা নিয়ে ইন্ডিয়ান স্ট্যাটিস্টিক্যাল ইনস্টিটিউট পড়াশোনা করেন।
প্রায় এক দশক Relativistic ফিল্ড থিওরিতে কাজ করার পরে তিনি ইন্ডিয়ান স্ট্যাটিস্টিক্যাল ইনস্টিটিউট ১৯৫৭ সালে প্রফেসর হিসেবে যোগ দেন এবং প্রাণিবিদ্যা বিভাগের গবেষণা করেন। ভারত ছাড়াও তিনি ইতালি ফ্রান্স এবং ইউরোপের বিভিন্ন দেশে বৃহত্তর ভাবে গবেষণা করেছেন।
বগুড়া সেনানিবাস
বগুড়া সেনানিবাস বাংলাদেশের বগুড়া শহরে অবস্থিত বাংলাদেশ সেনা বাহিনীর একটি সেনানিবাস। বগুড়া শহরে দুইটি সেনানিবাস অবস্থিত; এর মধ্যে একটি জাহাঙ্গীরাবাদ সেনানিবাস অন্যটি বগুড়া সেনানিবাস যা স্থানীয়ভাবে মাঝিড়া সেনানিবাস বা মাঝিড়া ক্যান্টনমেন্ট নামেও পরিচিত। বগুড়া সেনানিবাস বগুড়া শহর থেকে ১০ কিলোমিটার দক্ষিণে শাজাহানপুর উপজেলার মাঝিড়া নামক ইউনিয়নে অবস্থিত।
প্রাতিষ্ঠানিক কাঠামো
এটি বাংলাদেশ সেনাবাহিনীর বগুড়া এরিয়া সদর দফতর এবং ১১ পদাতিক ডিভিশনের প্রধান সদর দফতর। এই সেনানিবাসের ভিতরে মোট ৩৬টি ইউনিট আছে। বাংলাদেশ সেনাবাহিনীর আর্মর কর্পস সেন্টার এন্ড স্কুল এবং নন-কমিশন্ড অফিসারস একাডেমী (এনসিওএ) এখানেই অবস্থিত।
স্কুল ও কলেজ
সেনানিবাসে কর্মরত সেনাসদস্যদের সন্তান-সন্ততি ও পোষ্যদের যুগোপযোগী শিক্ষা প্রদানের জন্য অন্যান্য সেনানিবাসের মতো বগুড়া সেনানিবাসে ক্যান্টনমেন্ট পাবলিক স্কুল ও কলেজ রয়েছে। বগুড়া ক্যান্টনমেন্ট পাবলিক স্কুল ও কলেজ, বগুড়া ক্যান্টনমেন্ট বোর্ড হাই স্কুল এবং বগুড়া আর্মি মেডিকেল কলেজ বাংলাদেশ সেনাবাহিনী প্রতিষ্ঠিত ও পরিচালিত শিক্ষা প্রতিষ্ঠানসমূহের মধ্যে অন্যতম।
ইসলা দে লা লুনা
ইসলা দে লা লুনা (স্পেনীয় Isla de la Luna; আক্ষরিক অর্থ চন্দ্রদ্বীপ, অন্য নাম Isla Koati, উচ্চারণ ইসলা কোয়াতি) হল বলিভিয়ার লা পাজ বিভাগের মানকো কাপাক প্রদেশের অন্তর্ভুক্ত তিতিকাকা হ্রদ মধ্যস্থ একটি দ্বীপ। ভৌগলিকভাবে এর অবস্থান বিখ্যাত ইসলা দেল সোল বা সূর্যদ্বীপের ৭ কিলোমিটার পূর্বে। হ্রদের তীর থেকে এর সবচেয়ে কম দূরত্ব ৪.১ কিলোমিটার। দ্বীপটি আকৃতিতে কিছুটা লম্বা একটা রেখার মতো, যার দৈর্ঘ্য ২.৮ কিলোমিটার, কিন্তু সর্বোচ্চ প্রস্থও মাত্র ০.৭৬ কিলোমিটার। ছোট্ট এই দ্বীপটির সামগ্রিক আয়তন মাত্র ১.০৫ বর্গ কিলোমিটার ও এর তটরেখার মোট দৈর্ঘ্য মাত্র ৬ কিলোমিটার। দ্বীপের সর্বোচ্চ বিন্দু পুন্তো মাস আলতো। হ্রদের জলতল থেকে যদিও এর উচ্চতা মাত্র ১১৫ মিটার, সমুদ্রতল থেকে এর উচ্চতা ৩৯২৫ মিটার। ইনকা উপকথা অনুযায়ী এই দ্বীপ থেকেই দেবতা ভিরাকোচার আদেশে প্রথম চাঁদের উদয় হয়। দ্বীপটির পূর্ব উপকূলে ইনকা যুগের সন্ন্যাসিনীদের একটি মঠ বা নানারি, মামাকুনার ধ্বংসাবশেষ খুঁজে পাওয়া গেছে।
প্রত্নতাত্ত্বিক খননকার্য থেকে এছাড়াও জানা গেছে যে তিওয়ানাকু সভ্যতার লোকেরা এই দ্বীপে একটি বেশ বড় মন্দির তৈরি করেছিল। খননকার্যে ৬৫০ - ১০০০ খ্রিষ্টাব্দের মধ্যে ব্যবহৃত বেশকিছু মৃৎপাত্র মিলেছে, যেগুলি পূজার কাজে ব্যবহৃত হত। এদের মধ্যে ঊনবিংশ শতাব্দীতে প্রাপ্ত দুটি পাত্র বর্তমানে লন্ডনের ব্রিটিশ মিউজিয়ামে রক্ষিত আছে। তবে এখন দ্বীপে যে ধ্বংসাবশেষগুলি চোখে পড়ে, সেগুলি ইনকা আমলে (১৪৫০ ১৫৩২ খ্রিষ্টাব্দ) তৈরি। এগুলির অনেকগুলিই পুরনো তিওয়ানাকু নির্মাণের ধংসাবশেষের উপরই তৈরি হয়েছিল।
বর্তমানে দ্বীপে সামান্য কিছু স্থানীয় আমেরিন্ডিয়ান জনগোষ্ঠীর মানুষজন বাস করেন। এঁদের ভাষা মূলত আইমারা ও কেচুয়া। তবে অল্পবিস্তর স্পেনীয় ভাষারও চল আছে।
১৯৪০'এর দশকে এই দ্বীপটি বলিভীয় সরকারের এক গুরুত্বপূর্ণ কারাগার বা কনসেনট্রেশন শিবিরে পরিণত হয়। বিশেষত ১৯৪৬ সালে রাষ্ট্রপতি ভিলারোয়েল'এর শাসনের বিরুদ্ধে দেশব্যাপী ধর্মঘটে অংশগ্রহণকারী বহুশত কৃষককে এখানেই বন্দী করে রাখা হয়েছিল।
.এফজে
.এফজে (.fj) ফিজির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
দ্বিতীয় স্তরের সাব-ডোমেইন-এর অধীনে তৃতীয় স্তরের কিছু ডোমেইন,
বহিঃসংযোগ
Toppdomän
মাদারীপুর
নামকরণ
প্রখ্যাত সুফি সাধক কুতুব-ই-জাহান হযরত বদিউদ্দীন আহমেদ জিন্দা শাহ মাদার এর নাম অনুসারে মাদারীপুর অঞ্চলের নামকরণ করা হয়। শাহ মাদার (র.) ইসলাম ধর্ম প্রচারের উদ্দেশ্যে সিরিয়া হতে সুলতান ফিরোজ শাহ তুঘলকের শাসনকালে (১৩৫১-১৩৮৮খ্রি:) ভারতীয় উপমহাদেশে এসে এক পর্যায়ে বাংলায় আসেন। বঙ্গের নানা স্থানে ভ্রমণ করেন। চতুর্দশ শতাব্দীর কোনো এক সময়ে বঙ্গের বিভিন্ন স্থান ভ্রমনের এক পর্যায়ে তৎকালীন চন্দ্রদ্বীপের উত্তর সীমান্তে গভীর অরণ্যের যে স্থানটিতে তিনি ক্ষণিকের অতিথি হয়ে সহযাত্রীদের নিয়ে যাত্রা বিরতি বা বিশ্রাম গ্রহণ করেছিলেন সে স্থানটিতে তার নামানুসারে হযরত শাহ মাদার (র) এর দরগাহ শরীফ নামকরণ করে স্মৃতি স্তম্ভ নির্মিত হয়েছে। সপ্তদশ শতাব্দীর মাঝামাঝি সময়ে বিক্রমপুরের জমিদার ভূমিহীন প্রজাদের পূনর্বাসনের লক্ষে চন্দ্রদ্বীপের স্মৃতিবিজড়িত ঐ স্থানটিকে কেন্দ্র করে সরকার মাদারণ বা মাদারণ অঞ্চল নামে আখ্যায়িত করে ফসলি জমি ও আবাসন গড়ে তুলেন। যা পরবর্তীতে নগরায়নে রুপ নিতে থাকে, নাম হয় মাদারণ গ্রাম-ইউনিয়ন। পর্যায়ক্রমে নগর সভ্যতার বিবর্তনের ফলে মাদারণ নাম থেকে ক্রমাগত বিবর্তনের মাধ্যমে মাদারীপুর নামটির সৃষ্টি হয়।
ব্রিটিশ আমল
১৭৫৭ সালে বাংলার শেষ স্বাধীন নবাব সিরাজউদ্দৌল্লাহর পতনের মধ্যদিয়ে এদেশে ইংরেজ শাসনের সূত্রপাত ঘটে। মূলত ১৭৬৫ থেকে ১৯৪৭ খ্রিঃ পর্যন্ত প্রায় দু’শ বছর ইংরেজরা বাংলা শাসন করে। ১৮৫৪ সালে মহকুমা ও থানা সৃষ্টি হলে ’মাদারীপুর’ নাম প্রশাসনিক স্বীকৃতি লাভ করে। ইংরেজ আমলে মাদারীপুর অনেক আন্দোলন সংগ্রামের তীর্থভূমি ছিল। বিখ্যাত ফরায়েজি আন্দোলনের নেতা হাজি শরিয়ত উল্লাহ’র (১৭৮১-১৮৪০) জন্ম মাদারীপুরে। তিনি ১৮২০ সাল থেকে ১৮৫০ সাল পর্যন্ত ধর্মীয় কুসংস্কার, নীলকর ও জমিদারদের অত্যাচারের বিরুদ্ধে আন্দোলন করেন। শরিয়ত উল্লাহর মৃত্যুর পর তাঁরই সুযোগ্য পুত্র দুদু মিয়া (১৮১৯-১৯৬২) ফরায়েজি আন্দোনের নেতৃত্ব গ্রহণ করেন।
ইংরেজ আমলে উপমহাদেশের স্বাধীনতা সংগ্রামে মাদারীপুরের বিপ্লবীরা ঐতিহাসিক ভূমিকা পালন করেন। এ জেলার কৃতী সন্তান চিত্তপ্রিয় রায় চৌধুরী ১৯১৫ সালে বালেশ্বর যুদ্ধে ইংরেজ বাহিনীর সাথে সম্মুখ সমরে মৃত্যুবরণ করেন। বালেশ্বর যুদ্ধে নীরেন্দ্র নাথ দাশগুপ্ত ও মনোরঞ্চন সেনগুপ্ত বন্দী হন। বালেশ্বর জেলে তাদের ফাঁসি দিয়ে হত্যা করা হয়।
পাকিস্তান আমল
১৯৪৭ সালে পাকিস্তান সৃষ্টির পর পূর্ব বাংলার জনগণের আশা আকাঙ্ক্ষা ও স্বপ্ন ধীরে ধীরে ভাঙ্গতে শুরু করে। পাকিস্তানের প্রতিক্রিয়াশীল শাসকগোষ্ঠী পূর্ব বাংলার জনগণকে ন্যায্য অধিকার থেকে বঞ্চিত করে নিজেদের ক্ষমতা সংহত করার চেষ্টা চালায়। এ অঞ্চলের জনগণ সমস্ত শোষণ বঞ্চনার বিরুদ্ধে রুখে দাঁড়ায়। ১৯৫২ সালের ভাষা আন্দোলন, ১৯৫৪ সালে যুক্তফ্রন্ট নির্বাচন এবং উনসত্তরের গণঅভ্যূত্থান এবং সর্বোপরি ১৯৭১ সালে স্বাধীনতা যুদ্ধসহ সকল আন্দোলন সংগ্রামে মাদারীপুরের অধিবাসীরা বলিষ্ঠ ভূমিকা পালন করে।
মুক্তিযুদ্ধের ইতিহাস
১৯৭১ সালের ১০ ডিসেম্বর পাকিস্তানি হানাদার মুক্ত হয় মাদারীপুর শহর। এর আগে এ অঞ্চলের অন্যান্য স্থান শত্রু মুক্ত করেন মুক্তিযোদ্ধারা।
১০ ডিসেম্বর সম্মুখযুদ্ধে পরাজিত হয়ে মুক্তিযোদ্ধাদের কাছে আত্মসমর্পণ করে পাকিস্তানি সেনা বাহিনী। সেই থেকে দিবসটি মাদারীপুর মুক্ত দিবস হিসেবে পরিচিত। মুক্তিযোদ্ধারা জানান, পাকিস্তানি বাহিনী ১৯৭১ সালের ২২ এপ্রিল প্রথম বিমান থেকে মাদারীপুরে গুলি বর্ষণ করে। ২৪ এপ্রিল সড়ক পথে শহরে এসে এ. আর. হাওলাদার জুট মিলে হানাদার ক্যাম্প স্থাপন করে। শুরু হয় মাদারীপুরে পাকিস্তানি বাহিনীর অত্যাচার। রাজাকার-আলবদরদের সহযোগিতায় মুক্তিকামী মানুষদের ধরে ধরে হত্যাযজ্ঞ চালায় হানাদার বাহিনী। অসংখ্য মানুষকে হত্যা করে গণকবর দেয় হানাদাররা। জানা গেছে, ডিসেম্বরের প্রথম সপ্তাহ থেকে জেলার সবক’টি থানা মুক্তিযোদ্ধাদের দখলে চলে আসে। এ কারণে পাক হানাদার বাহিনী ও তাদের দোসররা জেলার এ. আর হাওলাদার জুট মিলের ভেতর এবং সরকারি নাজিম উদ্দিন কলেজে অবস্থান নেয়। মুক্তিযোদ্ধারা তাদের চারদিকে থেকে ঘিরে রাখে। ৯ ডিসেম্বর পাক হানাদার বাহিনী মাদারীপুর ছেড়ে ফরিদপুর চলে যাবে- এমন সংবাদ পেয়ে মুক্তিবাহিনীর সদস্যরা ব্যাপক প্রস্তুতি নিতে থাকেন। ঢাকা-বরিশাল মহাসড়কের ঘটকচর থেকে সমাদ্দার ব্রিজের পশ্চিমপাড় পর্যন্ত সড়কের চার কিলোমিটার জুড়ে অবস্থান নের মুক্তিযোদ্ধারা। ৯ ডিসেম্বর ভোর ৫টার দিকে পাক হানাদার বাহিনী গোলাবারুদ, অস্ত্র ও কনভয়সহ রাজাকার, আলবদর, আলসামস ও মুজাহিদ বাহিনী নিয়ে ফরিদপুরের উদ্দেশে রওনা দেয়। ভোর সাড়ে ৫টার দিকে ঘটকচর ব্রিজ পার হওয়ার সঙ্গে সঙ্গে মুক্তিযোদ্ধারা তাদের ওপর আক্রমণ শুরু করেন। গ্রেনেড হামলা করতে গিয়ে হানাদার বাহিনীর গুলিতে শহীদ হয় সর্বকনিষ্ঠ মুক্তিযোদ্ধা ১৪ বছর বয়সী সরোয়ার হোসেন বাচ্চু। তুমুলযুদ্ধ শেষে ১০ ডিসেম্বর বিকেলের সূর্য যখন পশ্চিম দিগন্তে হেলে পরে ঠিক সে সময় আত্মসমর্পণ করে পাক হানাদার বাহিনী। বিজয় পতাকা ওড়ে মাদারীপুর শহরে। এ যুদ্ধে ২০ পাকিস্তানি সেনা নিহত হয়। মুক্তিযোদ্ধারা আত্মসমর্পণকারীদের অস্ত্র-শস্ত্র জব্দ করে ১০ ডিসেম্বর সারা রাত সমাদ্দার ব্রিজ অবরোধ করে রাখেন। পরদিন ১১ ডিসেম্বর সকালে তাদের নিয়ে যাওয়া হয় কলাগাছিয়ায় মুক্তিযোদ্ধাদের ক্যাম্পে। ১২ ডিসেম্বর তাদের মাদারীপুরে এনে সাব-জেলে বন্দি করে রাখা হয়।
স্বাধীন বাংলাদেশ
একাত্তরের মহান মুক্তিযুদ্ধের লাখো শহিদের আত্মত্যাগের বিনিময়ে আমরা স্বাধীন সার্বভৌম বাংলাদেশ পেয়েছি। স্বাধীনতার পর থেকে নানা ঘাত-প্রতিঘাতের মধ্য দিয়ে আজ আমরা এখানে এসে পৌঁছেছি। মাদারীপুর ১৮৫৪ সালে মহকুমা হিসেবে ঘোষিত হলে এ শহর মহকুমা শহর হয়। সর্বপ্রথম ১৮৭৫ সালে এবং পরবর্তীতে ১৯৭২ সালে মাদারীপুর পৌরসভা গঠিত হলে এই শহরটি পৌর শহরের মর্যাদা পায়। দীর্ঘদিন পর ১৯৮৪ সালে জেলা হিসেবে স্বীকৃতি পাওয়ার পর মাদারীপুর জেলা শহর এবং জেলার সদর দপ্তর হিসেবে স্বীকৃতি পায়।
ভূপ্রকৃতি ও জীববৈচিত্র্য
এ অঞ্চলে নারিকেল, সুপারি, খেজুর ও তালগাছ প্রচুর জন্মে। মাদারীপুরের খেঁজুরের গুড় খুবই বিখ্যাত।বন্য প্রানীদের মধ্যে রয়েছে-খেঁকশিয়াল, বাগডাসা, খাটাস, বেজি, গুইসাপ, রক্তচোষা, বাদুর ইত্যাদি। পাখিগুলো হচ্ছে- শঙ্খচিল, দাড়কাক, তিলাঘুঘু, কাঠঠোকরা, লক্ষ্মীপেঁচা, কানাকুয়া, ডাহুক, পানকৌড়ী, ভাতশালিক ইত্যাদি।এছাড়া চিতল, বোয়াল, পাবদা ও মাগুর সহ প্রায় ২০ প্রজাতির মাছ পাওয়া যায়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । যেহেতু শহরটি মূলত একটি দ্বীপে অবস্থিত তাই সমুদ্র সমতল থেকে শহরটির গড় উচ্চতা ১ মিটার।
জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী মাদারীপুর শহরের মোট জনসংখ্যা ৬২,৬৯০ জন যার মধ্যে ৩১,০৭০ জন পুরুষ এবং ৩১,৬২০ জন নারী। এ শহরের পুরুষ এবং নারী অনুপাত ১০০:৯৮।
চন্দ্রকান্ত পণ্ডিত
ঘরোয়া প্রথম-শ্রেণীর ভারতীয় ক্রিকেটে আসাম, মধ্যপ্রদেশ ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন চন্দ্রকান্ত পণ্ডিত।
প্রথম-শ্রেণীর ক্রিকেট
১৯৭৯-৮০ মৌসুম থেকে ২০০০-০১ মৌসুম পর্যন্ত চন্দ্রকান্ত পণ্ডিতের প্রথম-শ্রেণীর খেলোয়াড়ী জীবন চলমান ছিল। দর্শনীয় স্ট্রোক খেলার অধিকারী চন্দ্রকান্ত পণ্ডিত উইকেট-রক্ষণে ভারতীয় দলে দূর্দান্ত ভূমিকা রেখেছেন। ১৯৮০-এর দশকে গ্লাভস হাতে নিয়ে উইকেটের পিছনে অবস্থান করার বিষয়ে সৈয়দ কিরমানী’র স্থলাভিষিক্ত হবার প্রশ্নে তরুণ খেলোয়াড়দের অন্যতম ছিলেন। খেলোয়াড়ী জীবনের শুরুতে তিনি মূলতঃ শুধুমাত্র ব্যাটসম্যানের ভূমিকায় অবতীর্ণ হয়েছিলেন। তবে, এ পর্যায়ে তিনি ব্যর্থতার পরিচয় দেন। অংশগ্রহণকৃত পাঁচ টেস্টের তিনটিতে উইকেট-রক্ষক ছিলেন। বাদ-বাকী দুই টেস্টে মাঝারিসারির ব্যাটসম্যান হিসেবে মাঠে নেমেছিলেন। কিন্তু, ১৯৯১-৯২ মৌসুমে অস্ট্রেলিয়া সফরে নিয়মিত উইকেট-রক্ষক কিরণ মোরে’র অনুপস্থিতিতে তাকে গ্লাভস হাতে মাঠে নামতে হয়েছিল। এগারো ক্যাচ হাতে নিয়ে তিনি তার দক্ষতার সবিশেষ পরিচয় দেন। চন্দ্রকান্ত পণ্ডিত তার আকর্ষণীয় ব্যাটিংশৈলীর কারণে বেশকিছু সময়ে ভারতের একদিনের দলের নিয়মিত সদস্যের মর্যাদা লাভ করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও ছত্রিশটি একদিনের আন্তর্জাতিকে অংশগ্রহণ করেছেন চন্দ্রকান্ত পণ্ডিত। ১৯ জুন, ১৯৮৬ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৫ জানুয়ারি, ১৯৯২ তারিখে অ্যাডিলেডে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন তিনি।
অভিষেক টেস্ট সিরিজে ইংরেজ উইকেট-রক্ষক ব্রুস ফ্রেঞ্চের টেস্ট ক্রিকেট অভিষেক পর্ব সম্পন্ন হয়েছিল। তবে, ভারতীয় দল ২-০ ব্যবধানে সিরিজে বিজয়ী হয়।
১০ এপ্রিল, ১৯৮৬ তারিখে শারজায় অনুষ্ঠিত অস্ট্রাল-এশিয়া কাপে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৯৮৭ সালের ক্রিকেট বিশ্বকাপে অংশগ্রহণকারী ভারতীয় দলের অন্যতম সদস্য ছিলেন তিনি। নিজ শহর মুম্বইয়ে অনুষ্ঠিত সেমি-ফাইনালে ইংল্যান্ডের বিপক্ষে দিলীপ বেঙ্গসরকারের স্থলাভিষিক্ত হন তিনি।
অবসর
আন্তর্জাতিক ক্রিকেট অঙ্গন থেকে প্রত্যাখ্যাত হবার পর চন্দ্রকান্ত পণ্ডিত পেশাদারী পর্যায়ে মধ্যপ্রদেশ দলের সাথে যুক্ত হন ও ব্যাট হাতে কয়েক মৌসুম অতিবাহিত করেন। এরপর তিনি সফলতম কোচ ছিলেন। খেলা থেকে অবসর গ্রহণের পরও ক্রিকেটের সাথে সম্পৃক্ত থাকেন।
ক্রিকেট কোচ হিসেবে মুম্বই ক্রিকেট দলের সাথে যুক্ত রয়েছেন। ২০০৩ ও ২০০৪ সালে উপর্যুপরি দুইবার মুম্বইয়ের রঞ্জী ট্রফির শিরোপা বিজয়ে ভূমিকায় রাখেন। আগস্ট, ২০০৫ সালে মহারাষ্ট্র দলের কোচ হিসেবে নিযুক্ত হন। বিদর্ভ ক্রিকেট দলকে প্রশিক্ষণ দিয়ে ২০১৮ ও ২০১৯ সালের রঞ্জী ট্রফিতে উপর্যুপরি দুইবার শিরোপা এনে দেন।
২০১৩ সালে অল ইন্ডিয়া জুনিয়র সিলেকশন কমিটির সভাপতির দায়িত্বে ছিলেন। পরবর্তীতে কনর উইলিয়ামস তার স্থলাভিষিক্ত হন।
লাল খইলশা
লাল খইলশা (বৈজ্ঞানিক নাম: Trichogaster lalius) (ইংরেজি: Dwarf gourami) হচ্ছে Osphronemidae পরিবারের Trichogaster গণের একটি স্বাদুপানির মাছ।
বর্ণনা
লাল খইলশার দেহ আয়তাকার এবং দৃঢ়ভাবে চাপা। মুখ ছোট অধিক প্রক্ষেপণযোগ্য, ঊর্ধ্বাভিমুখী। এদের ঠোঁট স্বাভাবিক। ঘাড়ের উপরের অংশ সামান্য অবতল। প্রাক-অক্ষিকোটরের নিচের কিনারা এবং প্রাক-কানকোর নিচের অংশ ধারালো। ছেলে মাছের পৃষ্ঠপাখনা সুচালো কিন্তু মেয়েমাছের পৃষ্ঠপাখনা গোলাকার। পুচ্ছপাখনা গোলাকার থেকে পিরামিডাকার। আঁইশ বৃহৎ লম্বালম্বি সারিতে ২৭ থেকে ২৮টি থাকে, উলম্বপাখনাগুলো আঁইশযুক্ত। এদের কশেরুকা ২৭টি।
স্বভাব ও আবাসস্থল
লাল খইলশা প্রজাতির মাছ জলাশয়ের উপরিস্তরে বাস করে এবং সরাসরি বায়ু থেকে শ্বাস নেয়। ডিম ছাড়ার সময় ছেলে মাছ মেয়েমাছের সংগে মিলে জলজ উদ্ভিদের মধ্যে বুদবুদ সহযোগে বাসা তৈরি করে। ছেলে মাছ বাসা এবং তার চারপাশে রক্ষার দায়িত্ব নেয়। ডিমগুলো ১২ থেকে ২৪ ঘণ্টার মধ্যে ফুটতে শুরু করে এবং ৩ দিনের মধ্যে পোনা সাঁতরাতে শুরু করে। একটি মেয়ে মাছ ৬০০টি পর্যন্ত ডিম পাড়ে। প্রাকৃতিক পরিবেশে এরা ছোটখাট পোকামাকড় এবং শৈবাল খায়।
বিস্তৃতি
এর আদি নিবাস দক্ষিণ এশিয়া (বাংলাদেশ, পাকিস্তান এবং ভারত) হলেও এখন দুনিয়ার নানা জায়গায় এটি বিস্তার লাভ করেছে। এই মাছ অল্প স্রোত বিশিষ্ট পানিতে, যেমন- বিল, পুকুর, খাল, ডোবা এবং বদ্ধ জলাশয়ে পওয়া যায়।
অর্থনৈতিক গুরুত্ব
বাংলাদেশে এটি সম্পূর্ণরূপে স্বাদু পানির মাছ। বিল এবং হাওড় অঞ্চলে বেড় জাল বা ফাঁদে অন্যান্য খলিসা মাছের সাথে এটি সহজেই ধরা পড়ে। বাণিজ্যিকভাবে এই মাছ বাংলাদেশে কম গুরুত্বপূর্ণ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
জিন্দ রাজ্য
জিন্দ রাজ্য (বা ঝিন্দ রাজ্য) একটি ভারতের সিস-শতদ্রু  দেশীয় রাজ্য, যা ব্রিটিশ রাজ এর  অধীনে ছিল ১৯৪৭ সাল পর্যন্ত । রাজ্যটির আয়তন ছিল    এবং ১৯৪০ এর দশকে এর বার্ষিক আয় ছিল ৩,০০০,০০০ টাকা।
ইতিহাস
জিন্দ ও সংগ্রুর দেশীয় রাজ্য প্রতিষ্ঠা হয়েছিল ১৭৬৩ সালে। এটি সিস-সুতলেজ  রাজ্যের গোষ্ঠীভুক্তির অংশ ছিল, যা মারাঠা সাম্রাজ্যের সিন্ধিয়া রাজবংশ দ্বারা শাসিত ছিল। সিস-সুতলেজ রাজ্যের বিভিন্ন ছোট পাঞ্জাবি রাজ্যগুলি মারাঠাদের প্রতি শ্রদ্ধা নিবেদন করেছিল, ১৮০৩ সালে  দ্বিতীয় অ্যাংলো-মারাঠা যুদ্ধ  পর্যন্ত।  ১৮০৫ সালে মারাঠারা এই অঞ্চলটি  ব্রিটিশ রাজের কাছে হারিয়েছিল।   ১৮০৯ সালের ২৫ শে এপ্রিল জিন্দ একটি ব্রিটিশ প্রটেক্টরেট হয়েছিল।  গজপত সিংহ   রাজা উপাধিতে ভূূূষিত হয়ে ১৭৮৯ পর্যন্ত, তারপরে ভাগ সিং ১৮১৯ অবধি, ফতেহ সিংহ ১৮২২ অবধি এবং সংগত সিংহ ১৮৩৪ সাল পর্যন্ত রাজত্ব করেছিলেন। তিন বছরের শূন্যতার পরে, স্বরূপ সিংহ ১৮৬৪ সাল পর্যন্ত রাজত্ব করেছিলেন,  পরবর্তীতে রঘুবীর সিং যিনি ১৮৮১ সালে রাজা-ই রাজগান উপাধি গ্রহণ করেছিলেন। ১৮৮৭ সালে তাঁর পরে রণবীর সিংহ রাজত্ব করেন।  যিনি ১৯১১ সালে মহারাজা হয়েছিলেন এবং ১৯৪৭ সালে ভারতে অধিগ্রহণের আগে পর্যন্ত রাজ্য শাসন অব্যাহত রাখেন। জিন্দের সর্বশেষ শাসক রণবীর সিংহকে কর্নেল সম্মানীয় ফারজান্দ-ই-দিলবন্দ রসিক-উল-ইতিকাদ দৌলত-ই-ইংলিশিয়া রাজা-ই-রাজগান মহারাজা স্যার রণবীর সিং রাজেন্দ্র বাহাদুর বলা হত।
১৯৪৭ সালে ভারতবর্ষের স্বাধীনতার পরে, রাজ্যগুলি প্রথমে ভারতের সাথে একীভূত হয় এবং পরে এগুলি ১৯৪৯ সালে ভারতের বিভিন্ন রাজ্যের সাথে একত্রিত হয় যার ফলে তারা সমস্ত শাসন অধিকার হারাতে থাকে এবং শাসকদের অংশ হিসাবে প্রিভি পার্স (এক ধরনের পেনশন) দেওয়া হয়। তাদের চুক্তিগুলি ভারতের সাথে একীভূত হয়।  ১৯৭১ সালে  ২৬ তম সংশোধনীর মাধ্যমে প্রিভি পার্স বিলুপ্ত হয়। যার মাধ্যমে কেন্দ্রীয় সরকার কর্তৃক তাদের সমস্ত সুযোগ-সুবিধাগুলি বন্ধ হয়ে যায়। যা দুবছরের আইনী লড়াইয়ের পরে ১৯৭৩ সালে প্রয়োগ করা হয়েছিল। যদিও উত্তরসূরির  উত্তরাধিকারসূত্র অনুসারে উত্তরসূরি প্রজন্মের জ্যেষ্ঠ পুত্র মহারাজের উপাধি দাবী করে চলেছেন।  রণবীর সিংয়ের মৃত্যুর পরে তাঁর বড় ছেলে রাজবীর সিং (জন্ম-১৯৯১ - মৃত্যু- ১৯৫৯) খেতাব দাবি করেছিলেন [যদিও সরকারি ভাবে বিলুপ্ত ]   যা পরে রাজবীরের বড় ছেলে সাতবীর সিংকে (জন্ম--১৯৪০ - এখনও জীবিত) দেওয়া হয়েছিল।
১৯৪৮ সালের ২০ আগস্ট ভারতে ভারতে অংশগ্রহনের স্বাক্ষরের সাথে জিন্দ পতিয়ালা এবং পূর্ব পাঞ্জাব স্টেটস ইউনিয়নের একটি অংশে পরিণত হয় এবং পৃথক রাজ্য হিসাবে অস্তিত্ব অর্জন বন্ধ করে দেয়। জিন্দ শহর ও জেলা এখন ভারতের হরিয়ানা রাজ্যের একটি অংশ ।
রাজা পঞ্চম জর্জের পূর্বে ডাকটিকিটগুলিতে "Jhind রাজ্য" হিসাবে ছাপা হয়েছে এবং "h" বর্ণটি অতিরিক্ত ছাপা হয়েছিল । পঞ্চম জর্জের  স্ট্যাম্পে, 'h' বাদ দেওয়া হয়েছে এবং "jind স্টেট" (ভিক্টোরিয়ান, এডওয়ার্ড সপ্তম এবং জর্জ পঞ্চম যুগের প্রকৃত স্ট্যাম্পগুলি উল্লেখ করুন) হিসাবে ছাপানো হয়েছে।
জিন্দের শাসকগণ
রাজ্যের শাসকরা ১৮৮১ সাল পর্যন্ত ' রাজা ' উপাধি গ্রহণ করেছিলেন। তাদের ১৩টি বন্দুকের স্যালুট দেওয়ার রীতি ছিল।
১১৫৬ সালে জয়সালমীর রাজ্যের প্রতিষ্ঠাতা জয়সালের বংশোদ্ভুত দাবি করা, এই শিখ রাজবংশের প্রতিষ্ঠাতা ফুল সিং ছিলেন দিল্লির দক্ষিণ পূর্বের একটি প্রদেশের চৌধুরী (গভর্নর)। ফুলের বংশধররা তিনটি রাজ্য প্রতিষ্ঠা করেছিলেন: পতিয়ালা, জিন্দ এবং নাভা । ফুলের ছয় পুত্র ছিল, তিলোকা রাম সিং, রুধ, চুনু, ঝান্ডু এবং তখতমাল। তিলোকার দুটি পুত্র ছিল গুরুদত্ত এবং সুখ চেইন। সুখ চেইন জিন্দ প্রতিষ্ঠা করেছিলেন, যা তাঁর বংশধররা শাসন করেছিলেন।এবং গুরুদত্তের বংশধররা নাভা রাজ্য পরিচালনা করেছিলেন ।
মহারাজা
১২ ডিসেম্বর ১৯১১ - ১৫ আগস্ট ১৯৪৭ স্যার রণবীর সিং (সা )
বহিঃসংযোগ
Jind State
দালো পুরা
দালো পুরা (Dallo Pura) ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দালো পুরা শহরের জনসংখ্যা হল ১৩২,৬২৮ জন। এর মধ্যে পুরুষ ৫৪%, এবং নারী ৪৬%।
ডিব্রুগড় জেলা
প্ৰশাসনিক বিভাজন
ডিব্ৰুগড় জেলার মহকুমা হলো ডিব্ৰুগড় এবং জেলা সদর হলো ডিব্রুগড়। ডিব্ৰুগড় জেলাটি লোকসভায় ডিব্ৰুগড় এবং মরাণ, ডিব্ৰুগড়, লাহোরাল, দুলিয়াজান, টিংখং, চাবুরা, নাহরকটীয়া - এই সাতটি বিধানসভা আসন নিয়ে গঠিত।
দালো পুরা
জনসংখ্যার উপাত্ত
এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে দালো পুরা এর সাক্ষরতার হার বেশি।
ডিব্রুগড় জেলা
জনবৈশিষ্ঠ্য
২০০১ সনের লোকগণনা অনুসারে ডিব্ৰুগড়ের জনসংখ্যা ১০২৫২৩ জন। এর ৫৪ শতাংশ পুরুষ এবং ৪৬ শতাংশ মহিলা।
দালো পুরা
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
ডিব্রুগড় জেলা
ভাষা
অসমীয়া হলো এই জেলার প্ৰধান ভাষা। এছাড়াও এখানে হিন্দি, বাংলা এবং কিছু উপজাতীয় ভাষা প্রচলিত আছে।
শিক্ষা
ডিব্ৰুগড় জেলার সাক্ষরতার হার পুরুষ ৮২% এবং মহিলা ৮০% (২০০১ সনের লোকগণনা মতে)।
ডিব্ৰুগড়ের উল্লেখযোগ্য স্থাপনা
আসামের প্ৰথম বিশ্ববিদ্যালয় হচ্ছে ডিব্ৰুগড় বিশ্ববিদ্যালয়। ১৯৬৫ সালে স্থাপিত বিশ্ববিদ্যালয়টি রাজাভেটাত অঞ্চলে অবস্থিত এবং ডিব্ৰুগড় সদর থেকে প্ৰায় পাঁচ কিলোমিটার দূরে স্থাপিত।
সাইদ সিয়াম
সাইদ সিয়াম (سعيد صيام   ২২ জুলাই ১৯৬৯ - ১৫ জানুয়ারি ২০০৯) মার্চ ২০০৬ সালে গঠিত ফিলিস্তিন সরকারের স্বরাষ্ট্রমন্ত্রী ছিলেন। সাইদ সিয়াম হামাসের শীর্ষস্থানীয় কমান্ডারদের একজন ছিলেন। ২০০৮-০৯ সালের গাজা যুদ্ধের সময়, জাবালিয়ায় ইসরায়েলি বিমান হামলায় সিয়াম নিহত হন। ২০০৪ সালের এপ্রিল মাসে আবদুল আজিজ আল-রান্তিসির মৃত্যুর পর সিয়াম ছিলেন হামাসের সবচেয়ে জ্যেষ্ঠ সদস্য এবং ইজরায়েলের হাতে নিহত হামাসের সবচেয়ে জ্যেষ্ঠ ব্যক্তি।
প্রাথমিক জীবন এবং শিক্ষা
সাইদ সিয়াম ১৯৫৯ সালের ২২ জুলাই গাজা শহরের কাছে আল-শাতি শরণার্থী শিবিরে জন্মগ্রহণ করেন। ১৯৪৮ সালে আরব-ইজরায়েলি যুদ্ধের সময় তার বাবা-মা আশকেলনের কাছে আল-জুরায় অবস্থিত গ্রামের বাড়ি থেকে সেখানে পালিয়ে যান। গাজা শহরে মাধ্যমিক শিক্ষার পর তিনি বিজ্ঞান ও গণিতে ডিপ্লোমা অর্জন করেন এবং এরপর আল-কুদস মুক্ত বিশ্ববিদ্যালয় থেকে ইসলামিক শিক্ষায় স্নাতক ডিগ্রী অর্জন করেন।
হামাসের সদস্যপদ
সিয়াম কখন হামাসে যোগ দিয়েছিলেন তা অজানা, তবে তিনি প্রথম দিকের সদস্যদের মধ্যে একজন ছিলেন। সিয়াম ২০০৩ সাল পর্যন্ত জাতিসংঘ পরিচালিত বিভিন্ন বিদ্যালয়ে শিক্ষক হিসেবে চাকরি করেছেন। ১৯৮৭ থেকে ১৯৯১ সাল পর্যন্ত প্রথম ইন্তিফাদার সময় তাকে চারবার গ্রেপ্তার করা হয়। ১৯৯২ সালে ইসরায়েল তাকে ফিলিস্তিনি অঞ্চল থেকে দক্ষিণ লেবাননে বহিষ্কার করে এবং ১৯৯৫ সালে ফিরে আসার পর ফাতাহ অধ্যুষিত প্রিভেন্টিভ সিকিউরিটি সার্ভিস (পিএসএস) সিয়ামকে গ্রেপ্তার করে।
ব্যক্তিগত জীবন
তার ছয় সন্তান ছিল: দুইটি ছেলে এবং চারটি মেয়ে।
মৃত্যু
সাইদ সিয়াম, ১৫ জানুয়ারি ২০০৯ সালে জাবালিয়ায় তার ভাইয়ের ভাড়া বাড়িতে ইসরায়েলি বিমান হামলায় নিহত হন। হামলায় তার ছেলে, ভাই এবং হামাসের অন্য দুই কর্মকর্তাও নিহত হয়েছেন: স্বরাষ্ট্র মন্ত্রণালয়ের নিরাপত্তা পরিচালক সালেহ আবু শার্খ এবং হামাস মিলিশিয়ার স্থানীয় নেতা মাহমুদ আবু ওয়াতফাহ। সিয়ামের মৃত্যুর প্রতিক্রিয়ায় হামাসের মুখপাত্র সামি আবু জুহরি বলেছেন "আমাদের কিছু নেতার পতন হবে, আমাদের কিছু লোক মারা যাবে, কিন্তু প্রতিরোধের পতাকা নামবে না"। হামাস সদস্যরা আল-আকসা টিভিতে বলেছেন যে সিয়ামের "রক্ত হবে [ইসরায়েলের বিরুদ্ধে] আসন্ন বিজয়ের জ্বালানী"।
কুন-দ্গা'-ছোস-'ফাগ্স-থুব-ব্স্তান-ন্যি-মা
কুন-দ্গা'-ছোস-'ফাগ্স-থুব-ব্স্তান-ন্যি-মা (১৭৯৭-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম কির-তি রিন-পো-ছে  উপাধিধারী বৌদ্ধ লামা ছিলেন।
সংক্ষিপ্ত জীবনী
কুন-দ্গা'-ছোস-'ফাগ্স-থুব-ব্স্তান-ন্যি-মা ১৭৯৭ খ্রিষ্টাব্দে তিব্বতের ত্শা-খোগ নামক স্থানে জন্মগ্রহণ করেন। তার পিতার নাম ছিল ব্জোদ-পা  এবং মাতার নাম ছিল ব্ক্রা-শিস-স্ক্যিদ । ১৮০২ খ্রিষ্টাব্দে তিনি গ্যের-গ্শোং-দ্গে-'দুন-জ্লা-গ্রাগ্স  নামক এক ভিক্ষুর নিকট তিনি শিক্ষার্থীর শপথ গ্রহণ করেন। ১৮০৪ খ্রিষ্টাব্দে দ্কোন-ম্ছোগ-ব্স্তান-পা'ই-স্গ্রোন-মে  নামক তৃতীয় গুং-থাং লামা তাকে দ্গে-'দুন-ছোস-ক্যি-দ্বাং-ফ্যুগ  নামক ষষ্ঠ কির-তি রিন-পো-ছে  উপাধিধারী লামার পুনর্জন্ম রূপে চিহ্নিত করেন ও তাকে স্তাগ-ত্শাং-ল্হা-মো  নামক বৌদ্ধবিহারের প্রধানের পদে অধিষ্ঠিত করা হয়। এই সময় ব্লো-ব্জাং-ব্স্তান-পা  নামক এক ভিক্ষুর নিকট তিনি শিক্ষালাভ করেন। ১৮১৬ খ্রিষ্টাব্দে সপ্তম পাঞ্চেন লামা তাকে ভিক্ষুর শপথ প্রদান করেন। ব্যাং-ছুব-'ছোস-'ফেল  নামক উনসত্তরতম দ্গা'-ল্দান-খ্রি-পার উপদেশে তিনি স্তাগ-ত্শাং-ল্হা-মো বৌদ্ধবিহারে দর্শনশাস্ত্র অধ্যয়নের জন্য একটি মহাবিদ্যালয়ে প্রতিষ্ঠা করেন। ১৮২২ খ্রিষ্টাব্দে তিনি হোর-ত্শাং  নামক স্থানে তিনি ব্ক্রা-শিস-ব্সাম-গ্তান-গ্লিং  বৌদ্ধবিহারের ভিত্তিপ্রস্তর স্থাপন করেন।
জাতীয় বীমা দিবস
জাতীয় বীমা দিবস বাংলাদেশে পালিত একটি জাতীয় দিবস। জাতীয় বিমা দিবস ১ মার্চ। বীমা শিল্পের উন্নয়ন ও বীমা সম্পর্কে জনসচেতনতা বাড়ানোর লক্ষ্যে ২০২০ সালের ১৫ জানুয়ারি বাংলাদেশ সরকার এটি প্রবর্তন করে।
ইতিহাস
শেখ মুজিবুর রহমান ১৯৬০ সালের ১ মার্চ পাকিস্তানের আলফা ইনস্যুরেন্স কোম্পানিতে যোগ দেন। তার এ যোগদানের দিনটিকে জাতীয় পর্যায়ে স্মরণীয় রাখতে ২০২০ সালের ১৫ জানুয়ারি বাংলাদেশের বীমা উন্নয়ন ও নিয়ন্ত্রণ কর্তৃপক্ষের সুপারিশক্রমে প্রতিবছর ১ মার্চকে জাতীয় বীমা দিবস ঘোষণা করে বাংলাদেশ সরকার। ওই বছরের ১ মাস এটি প্রথম দিবস হিসেবে পালিত হয়।
কর্মসূচি
বাংলাদেশের জেলা ও উপজেলা পর্যায়ে বীমাশিল্পের উন্নয়ন, বীমা সম্পর্কে জনসচেতনতা বৃদ্ধিতে শোভাযাত্র, বীমামেলা, আলোচনা সভা, সাংস্কৃতিক অনুষ্ঠান পালিত হয়।
মারুতি সুজুকি
থাম্ব|মারুতির শোরুম
মারুতি সুজুকি ইন্ডিয়া লিমিটেড (পূর্বে মারুতি উদ্যোগ লিমিটেড) হল জাপানী গাড়িপ্রস্তুতকারক সুজুকি মোটর কর্পোরেশনের ভারতীয় সহায়ক। ২০২২ সালের সেপ্টেম্বর পর্যন্ত ভারতীয় যাত্রীবাহী গাড়ির বাজারে কোম্পানিটির ৪২ শতাংশের শীর্ষস্থানীয় বাজারের শেয়ার ছিল।
ইতিহাস
মারুতি উদ্যোগ লিমিটেড একটি যৌথ উদ্যোগ হিসাবে ১৯৮১ সালের ফেব্রুয়ারিতে ভারত সরকার সুজুকি মোটর কর্পোরেশনের সাথে একটি ছোট অংশীদার হিসাবে প্রতিষ্ঠিত হয়েছিল। ২০০৩ সালে ভারত সরকার তার বেশিরভাগ অংশীদারিত্ব সুজুকি মোটর কর্পোরেশনের কাছে বিক্রি করে এবং পরে ২০০৭ সালে কোম্পানি থেকে সম্পূর্ণভাবে প্রস্থান করে।
নির্বাণ
নির্বাণ হলো বৌদ্ধ ধর্ম মতানুসারে সাধনার চরম পরিণতি বা পরম প্রাপ্তি। দীর্ঘ সময় সাধণার পরেই কেবল এমন স্তরে পৌঁছানো যায়। বৌদ্ধমতানুসারে নির্বাণ হলো মোক্ষলাভের শর্ত।
সংজ্ঞা
'নি' উপসর্গের সাথে 'বাণ' শব্দের সমন্বয়ে নির্বাণ। 'নি' অর্থে নেই এবং 'বাণ' অর্থে তীর বা বন্ধন(তৃষ্ণা); যেখানে বন্ধন বা তৃষ্ণা নেই- তা-ই নির্বাণ ।
বিশ্লেষণ
নির্বাণ অব্যক্ত, অনির্বচনীয়, তৃষ্ণার বিনাশই নির্বাণ। নির্বাণ সেই অবস্থা যেখানে জন্ম নেই, জরা নেই, ব্যাধি নেই, মৃত্যু নেই, শোক নেই, মনস্তাপ নেই, হতাশা নেই, এমনকি যেখানে পৃথিবী, জল, তেজ, বায়ু নেই। চন্দ্র-সূর্য গ্রহ নক্ষত্র-এর সংস্থান নেই, অথচ অন্ধকারও নেই। যেখানে সংসার স্রোতের গতি রুদ্ধ হয়েছে, সেই পরম অবস্থা কে নির্বাণ বলে।
প্রকারভেদ
নির্বাণ দুই প্রকার । ১) সোপাদিশেষ নির্বাণ ২) অনুপাদিশেষ বা নিরুপাদিশেষ নির্বাণ।
সোপাদিশেষ নির্বাণ- পঞ্চস্কন্ধের বিদ্যমানতায় যদি সর্ববিধ তৃষ্ণার অবসান হয়ে কেউ স্থিতভাবে অবস্থান করে তবে সে অবস্থাকে সোপাদিশেষ নির্বাণ বলে।
অনুপাদিশেষ বা নিরুপাদিশেষ নির্বাণ - সোপাদিশেষ নির্বাণ এর পরবর্তিতে যখন পঞ্চস্কন্দের অবসান হয় তখন অনুপাদিশেষ বা নিরুপাদিশেষ নির্বাণ বলে।
উদাহারণস্বরুপ - গৌতম বুদ্ধ ৩৫ বছর বয়সে সকল প্রকার তৃষ্ণার নিবৃত্তি করে যে সম্বোধিতে উদ্ভাসিত হয়েছিলেন সেটি ছিল সোপাদিশেষ নির্বাণ
ম্যানচেস্টার ইউনাইটেড ফুটবল ক্লাব মৌসুম
thumb|263x263px|১৯০৫-০৬ মৌসুমের শুরুতে ম্যানচেস্টার ইউনাইটেড, যে মৌসুমে তারা [[ফুটবল লিগ দ্বিতীয় বিভাগ|দ্বিতীয় বিভাগে রানার্স-আপ হয়ে প্রথম বিভাগে উন্নীত হয়]] এটি ম্যানচেস্টার ইউনাইটেড দল যত গুলো মৌসুম খেলেছে সেটির তালিকা। তালিকাটি শুরু হয়েছে ১৯৮৬ সাল থেকে (যখন তারা নিউটন হিথ এল&ওয়াইআর ফুটবল ক্লাব নামে পরিচিত ছিল) সর্বশেষ সমাপ্ত মৌসুম পর্যন্ত। এখানে প্রধান প্রধান প্রতিযোগিতায় ক্লাবের অর্জন ও মৌসুমের সর্বোচ্চ গোলদাতার তালিকা রয়েছে। মোটা হরফে লেখা খেলোয়াড়েরা সেই মৌসুমে প্রথম বিভাগ/প্রিমিয়ার লিগের সর্বোচ্চ গোলদাতাও ছিলেন। স্থানীয় বিভিন্ন লিগের ফলাফল ও রেকর্ড এখানে দেয়া হয়নি।
ক্লাবটি প্রথম বিভাগ/প্রিমিয়ার লিগ জিতেছে ১৬ বার, এফএ কাপ জিতেছে ১১ বার, লিগ কাপ ২ বার, চ্যারিটি শিল্ড ১৬ বার (৪ বার যৌথভাবে), ইউরোপীয়ান কাপ ২ বার, ইউরোপীয়ান কাপ উইনার্স কাপ ১ বার, ইউরোপীয়ান সুপার কাপ ১ বার এবং ইন্টারকন্টিনেন্টাল কাপ ১ বার। ফুটবল লিগে প্রবেশ করার পর ক্লাবটি কখনোই শীর্ষ দুটি বিভাগের নিচে কখনো নেমে যায় নি। ১৯৩৩-৩৪ সালে ক্লাবটি মাত্র ১ পয়েন্টের ব্যবধানে দ্বিতীয় বিভাগে ২০তম স্থান দখল করে এবং রেলিগেশন থেকে বেচেঁ যায়। ২০০৬-০৭ মৌসুমে শেষে ম্যানচেস্টার ইউনাইটেড ৪৯৮০টি প্রতিযোগিতামূলক ম্যাচ খেলেছে।
<!--
History
The club formed in 1878 as Newton Heath L&YR F.C. At this time organised League football did not exist; "first class matches" were arranged on a largely ad-hoc basis and supplemented by cup competitions. Official records from these matches are sketchy at best, and are often extrapolated from newspaper reports at the time. In 1886, the club entered the FA Cup for the first time, but were knocked out in the first round. The club entered The Combination in 1888, but the league was wound up before the season could be completed. The club then joined the Football Alliance in 1889, and in 1892 were elected to the newly-formed Football League First Division. Upon joining the Football League, the club dropped the "L&YR" from their name, before financial troubles forced the club to restructure in 1902, including a change of name to Manchester United F.C.
In 1956–57, the club became the first English club to enter European competition, entering the European Cup, following the Football Association's refusal to allow Chelsea F.C. to enter the previous year. Eleven years later, in 1968, they became the first English club to win the European Cup, and only the second British side after Celtic F.C. had won it in 1967. Meanwhile, in 1960–61, Manchester United entered the inaugural Football League Cup, only to decline to enter for the next five years. In 1992–93, they became founder members and inaugural champions of the Premier League, and, most recently, in 1998–99, they won an unprecedented Treble of Premier League, FA Cup and UEFA Champions League. -->
গদর: এক প্রেম কথা
গদর: এক প্রেম কথা হলো অনিল শর্মা পরিচালিত একটি ২০০১ সালের ভারতীয় হিন্দি ভাষার প্রণয়ধর্মী ঐতিহাসিক মারপিটধর্মী চলচ্চিত্র যেখানে ১৯৪৭ সালের ভারত ভাগের সময় দেখানো হয়েছে। চলচ্চিত্রটিতে সানি দেওল ও অমীশা প্যাটেলের সাথে প্রধান ভূমিকায় অভিনয় করেছেন অমরিশ পুরি এবং লিলেট দুবে। প্রাপ্তবয়স্ক হিসেবে শর্মার পরিচালনায় প্রথম চলচ্চিত্র জিনিয়াস (২০১৮)-এর আগে শিশু শিল্পী হিসেবে দেওল ও প্যাটেলের ছেলের ভূমিকায় অভিনয় করেছে উৎকর্ষ শর্মা।
প্রায় inr 190000000 বাজেটে গদর: এক প্রেম কথা ১৫ জুন ২০০১-এ আশুতোষ গোয়ারিকরের ক্রীড়া নাট্য লগান-এর বিপরীতে বিশ্বব্যাপী প্রেক্ষাগৃগে মুক্তি পায়। মিশ্র পর্যালোচনা প্রাপ্ত হওয়া সত্ত্বেও এটি ভারতে inr 768800000  প্রকৃত এবং inr 546000000  এর পরিবেশক শেয়ারের সাথে বিশ্বব্যাপী inr 1330000000  আয় করেছে, এবং এগিয়ে হাম আপকে হ্যাঁয় কৌন..! (১৯৮৪) থেকে সর্বোচ্চ আয়কারী হিন্দি ছবি হিসেবে আবির্ভূত হয়। গদর: এক প্রেম কথা ১৯৯০-এর দশকের পর থেকে ভারতের দ্বিতীয় সর্বাধিক দেখা হিন্দি চলচ্চিত্র, যা ভারতে ৫০ টিরও বেশি পদধূলির ক্ষেত্রে রেকর্ড করেছে। বক্স অফিস ইন্ডিয়া-এর মতে, ২০১৭ সালের টিকিট বিক্রি অনুসারে ভারতে এর সামঞ্জস্যপূর্ণ মোট আয় হয় inr 4860000000। দেওলের লাজুক ভূমিকা প্রশংসিত হয়েছিল, ৪৭ তম ফিল্মফেয়ার পুরস্কারের অনুষ্ঠানে তিনি শ্রেষ্ঠ অভিনেতার মনোনয়ন অর্জন করেন এবং প্যাটেল ফিল্মফেয়ার বিশেষ পুরস্কার পাওয়ার পাশাপাশি একই অনুষ্ঠানে শ্রেষ্ঠ অভিনেত্রীর জন্য মনোনয়ন অর্জন করেন। ২০১৪ সাল পর্যন্ত এটি ভারত বিভাজন সম্পর্কিত বলিউডের চলচ্চিত্রগুলোর মধ্যে অন্যতম যা দেখতেই হবে।
পটভূমি
ভারত ভাগের সময়, চলচ্চিত্রটি একজন ট্রাক চালক তারা সিং (সানি দেওল) নামক একজন শিখের গল্প বলে, যে অভিজাত পরিবারের একজন মুসলিম মেয়ে সকিনা সাক্কু আলীর (অমীশা প্যাটেল) প্রেমে পড়ে।
পাকিস্তানের পশ্চিম পাঞ্জাবের রেলওয়ে স্টেশন থেকে ট্রেনে ভারতে যাওয়ার সময় পাকিস্তানে মুসলমানদের দ্বারা শিখ ও হিন্দুদের আক্রমণের মাধ্যমে গল্পটি শুরু হয়। জবাবে, শিখ ও হিন্দুরা ভারতের পূর্ব পাঞ্জাব থেকে পাকিস্তানে অভিবাসী মুসলমানদের হত্যা করে এর জবাব দেয়। দেশভাগের পরপরই হিন্দু-মুসলিম দাঙ্গার সময় তারাও মুসলমানদের হত্যার পরিকল্পনা করে। তবুও রেলস্টেশনে তার হাতে থাকা ছোট্ট তাজমহলের প্রাচীন জিনিস থেকে সকিনাকে চিনতে পেরে তারা সিং থেমে যায়। সে তাকে রক্ষা করে ও তাকে একটি খুনীদের দল থেকে রক্ষা করে যারা তাকে তাড়া করছিলো কেননা ভিড়ের মধ্যে হারিয়ে যাওয়ার পরে সে তার পরিবারের সদস্যদের সাথে ট্রেনে উঠতে ব্যর্থ হয়েছিল। যখন জনতা তাকে নির্মমভাবে ধর্ষণ ও হত্যা করার চেষ্টা করে, তখন সিং সকিনাকে তার স্ত্রী করার জন্য তার কপালে রক্ত (সিঁদুর হিসেবে) লেপে দিয়ে রক্ষা করে।
তারার বাড়িতে ফিরে যাওয়ার সময়, গল্পটি প্রধান অতীতে ঘটনাবলীতে ফিরে যায় যা তারা ও সকিনার কলেজের দিনগুলোয় তাদের সম্পর্ককে দেখায়। তবুও তারার আসল উচ্চাকাঙ্ক্ষা গায়ক হওয়া। কলেজের কিছু মেয়ে যারা সকিনা ফুল, তারার বন্ধু, তারা মনে করে যে তারা একটি অনুগ্রহের বিনিময়ে তাকে একটি সঙ্গীত অনুষ্ঠানে স্থান দেওয়া হয়েছে। সকিনা (আমিশা প্যাটেল) দ্বারা চিত্রিত, সঙ্গীত শিক্ষকের সামনে তারা খারাপ পারফর্ম করে। তার বন্ধু তখন তাকে বড়ি দেয় যা তাকে তার গানের দক্ষতা প্রমাণ করতে সাহায্য করে। শীঘ্রই এটি দেখানো হয় যে সকিনা প্রকৃত সঙ্গীত শিক্ষক নয়, যা তাকে কষ্ট দেয়। সঙ্গীত অনুষ্ঠানে গাওয়ার সময়, কলেজে উর্ধ্বতনদের ইচ্ছার বিরুদ্ধে থাকা সত্ত্বেও তারাকে গান গাওয়ার সুযোগ না দিয়ে সকিনা ঘোষণা করে যে সেও অভিনয় করবেনা। তারা তার প্রতিভা দিয়ে সবাইকে মুগ্ধ করে। চূড়ান্ত বছর শেষ করে বাড়ি ফেরার সময়, সাকিনাকে তারা তার ছোট্ট তাজমহলের বস্তু উপহার দিয়ে বিদায় জানায়।
পরে, তারার মা-বাবা জয়দীপ সিং ও দুই বোনকে পাকিস্তানে কাঁদতে দেখা যায় কারণ তারা দেশভাগের আগে অমৃতসরে ফিরে আসেনি। তারার মুসলিম বন্ধু পরিবারের সাথে দেখা করে এবং তাদের সাথে থাকার জন্য অনুরোধ করে কারণ মা-বানা উভয় বন্ধুকে সমানভাবে (পুত্রের মতো) ভালবাসেন। কিন্তু তারার মা-বাবা ও বোনেরা তাতে রাজি নন। তারা অনিচ্ছায় চলে যাওয়ার সিদ্ধান্ত নেয়। স্টেশনে যাওয়ার সময়, তারার বাবা ও মা তাদের মেয়েদের দুটি কাগজের পত্র দেয়। বিভ্রান্ত যমজ তাদের জিজ্ঞাসা করে যে এটা কি? তাদের বাবা উত্তর দেয় যে বোনদের তাদের জীবন দিতে দ্বিধা করা উচিত নয় যদি কোনো মুসলমান আক্রমণ করে এবং তাদের ও তাদের মর্যাদাকে ক্ষুণ্ণ করে। তারপর পরিবারটি স্টেশনে পৌঁছে ট্রেনে ওঠে। কিছুক্ষণ পর, একটি বিশাল মুসলিম জনতা হিন্দু ও শিখ উদ্বাস্তুদের নিয়ে গঠিত পুরো ট্রেনটিতে হামলা চালায়। মানুষ নিজেকে বাঁচানোর জন্য ছত্রভঙ্গ হয়ে যায়, কিন্তু তাদের নির্মমভাবে হত্যা করা হয়। তারার বোন তাড়াহুড়ো করে বিষ খাওয়ার চেষ্টা করে, কিন্তু দুই ব্যক্তি তার হাত থেকে তা ফেলে দেয় ও নিষ্ঠুর শারীরিক নির্যাতনের পর তাদের হত্যা করে। হিন্দু ও শিখদের মৃতদেহে পূর্ণ ট্রেনটি সবেমাত্র পূর্ব পাঞ্জাবের অমৃতসর স্টেশনে পৌঁছেছে। যারা অন্যান্য হিন্দু ও শিখদের সাথে স্টেশনে তাদের আত্মীয়দের নিয়ে যাওয়ার জন্য অপেক্ষারত তারা দেখে যে তাদের আত্মীয়দের ট্রেনের ভিতরে জবাই করা হয়েছে। এটি দেখে হিন্দু ও শিখরা পূর্ব পাঞ্জাবে একটি শক্তিশালী দল গঠন করে ও তারা সিং এর সাথে একইভাবে প্রতিশোধ নেয় এবং অমৃতসর স্টেশনে পাকিস্তানে পালানোর চেষ্টা করা প্রতিটি মুসলমানকে হত্যা করে।
পরবর্তীকালে, এবং বর্তমান সময়ে, তারা নিজের বাড়িতে পৌঁছায়। সে ব্যাখ্যা করেন যে তার সিঁদুর প্রয়োগ করার অর্থ কিছুই নয় কারণ সে এটি করেছিলো শুধুমাত্র তার জীবন বাঁচানোর জন্য এবং মেয়েটি সেখানে তার বাড়িতে নিরাপদ থাকবে। এছাড়াও, সে ব্যাখ্যা করে যে সে বোঝে যে তাদের মধ্যে একটি বিশাল পার্থক্য রয়েছে কারণ সে অত্যাশ্চর্য ও ধনী। স্থানীয় রেলওয়ে স্টেশন থেকে তার বাবা-মায়ের মৃত্যুর খবর জানার পর সকিনা তারার বাড়িতে থাকতে শুরু করে। তারার পরিবারের প্রতি সমাজ কীভাবে প্রতিক্রিয়া দেখায় সে সম্পর্কে তারার খালার মন্তব্য শোনার পর যে সে একজন মুসলিম (তাদের মতে বহিষ্কৃত) রাখছে, সে জোর দেয় যে তারা তাকে একটি মুসলিম শরণার্থী শিবিরে নিয়ে যাবে কারণ সে তার উপর আর চাপ দিতে চাইছে না। তারা ও সকিনা লাহোরের দিকে রওনা হওয়ার আগে সকিনা জোর দিয়ে বলে যে সে তার গোপন ডায়েরি পড়ে তার প্রতি তার ভালবাসার কথা জেনেছে কিন্তু কিছু বলেনি। সীমান্তে পৌঁছে তার প্রতি ভালোবাসা বুঝতে পেরে তাকে বিয়ের প্রস্তাব দেয়। তারা বিয়ে করে ও জিত নামে একটি ছেলের বাবা-মা হয়। তাদের জীবন গোলাপের বিছানার মতো মনে হয় যতক্ষণ না সকিনা দোলযাত্রা উৎসবের সময় একটি পুরোনো সংবাদপত্র দেখে যাতে তার বাবা আশরাফ আলীর (অমরিশ পুরি) একটি ছবি রয়েছে যা নির্দেশ করে যে তার মা-বাবা বেঁচে আছেন।
তার বাবা এখন লাহোরের মেয়র। দিল্লিতে পাকিস্তানি দূতাবাস থেকে সকিনা তাকে ফোন করলে সে তাকে লাহোরে নিয়ে যাওয়ার ব্যবস্থা করে। যাইহোক, তারা ও তাদের ছেলে লাহোরে যাওয়ার সময় শেষ মুহূর্তে জানতে পারে যে তাদের ভিসার আনুষ্ঠানিকতা সম্পন্ন হয়নি, যা তাদের ভারতে থাকতে বাধ্য করে। সকিনা ভারাক্রান্ত মন নিয়ে চলে যায়। সে লাহোরে তার পুরো পরিবারের সাথে দেখা করেন। সবাই তাকে দেখে খুশি। পরে যখন সে ভারতে ফিরে যেতে চায় তখন তার মা তাকে বলে যে তাকে প্রায় ত্যাজ্য করা হচ্ছিলো কারণ লোকেরা তার ভারতীয় জাটের সাথে থাকার বিষয়ে গল্প করছিলো। তার বাবাও ভারত থেকে পাকিস্তানে যাত্রার সময় তাদের সমস্ত কষ্টের কথা বলে। সকিনার হৃদয় ভেঙে পড়ে। কিন্তু সে প্রতিবাদ করতে শুরু করে যখন তার বাবা-মায়ের বন্ধুরা তার বিবাহোত্তর জীবনকে জনপ্রচারণা হিসেবে ব্যবহার করা শুরু করে এবং পাকিস্তানি জনগণের কাছ থেকে আরও সহানুভূতি ও ভোট পাওয়ার জন্য তার শ্বশুরবাড়ির লোকদের খারাপভাবে চিত্রিত করে। পরে তার পরিচয় হয় একজন খুব সুদর্শন লোকের সাথে যে একজন খুব প্রভাবশালী ধনী পরিবার থেকে আসে। তাকে বলা হয় যে সে তাকে বিয়ে করবে। কিন্তু সকিনা প্রত্যাখ্যান করে এমনকি কাজী সাহেবকে তাকে একা রেখে চলে যেতে বলে, সে বলে স্বামীর জীবদ্দশায় দ্বিতীয় বিয়ে করা পাপ। তার বাবা-মা ও মামা এটা নিয়ে ক্ষুব্ধ হয়। তারা তাকে জোর করে রাজপ্রাসাদের একটি ঘরে আটকে রাখে।
তারা ভিসা পাবে না জেনে তারা এবং তার ছেলে বন্ধুর সাথে সীমান্তে অবৈধভাবে পাকিস্তানে প্রবেশ করে। তারা তার পুরানো বন্ধুর বাড়িতে আশ্রয় নেওয়ার চেষ্টা করে কিন্তু তার স্ত্রীর কথা জানতে পারে। সে তার ছেলে জিত ও তার সহকারীকে নিয়ে জায়গা ছেড়ে দেয়। সেখানে তারা জানতে পারে সকিনা বিয়ে করছে এবং বিয়ে হওয়ার আগেই তার কাছে পৌঁছে যায়। মা ও ছেলে আবার সুখে মিলিত হয়। কাজী তাদের থামালে একটি লড়াই শুরু হয়, কারণ এটি রাজনীতিতে সকিনার বাবার ক্যারিয়ারের ক্ষতি করতে পারে। আশরাফ আলী দুটি শর্তে তাদের বিয়েতে সম্মত হন: তাদের পাকিস্তানে থাকতে হবে ও তারাকে ইসলাম গ্রহণ করতে হবে। এই শর্তগুলো তারা পরের দিন জনসমক্ষে মেনে নেয়, যা আশরাফ আলীর পরিকল্পনার বাইরে ছিল। সে তারাকে একজন সত্যিকারের পাকিস্তানি প্রমাণ করার জন্য তার দেশকে অপমান করতে বাধ্য করতে চায়, যা তাকে ক্রোধান্বিত করে ও এটি তাকে হত্যা করার জন্য আশরাফের নিয়োগ করা বিশাল জনতার কিছু সদস্যকে হত্যা করে। তারা, সকিনা, তাদের ছেলে ও তারার বন্ধু পালিয়ে যেতে সক্ষম হয়। তারা ও সকিনা শহর থেকে পালিয়ে সীমান্ত বনের কাছে একটি দরিদ্র দম্পতির কুটিরে লুকিয়ে থাকে। কিন্তু লোকটির স্ত্রী একজন লোভী মহিলা যে সকিনার সমস্ত গহনা নিজের জন্য চায়। সে তার স্বামীর কথা শুনতে রাজি না হয়ে বেশি গয়না না পেয়ে সকিনাকে ঘর থেকে বের করে দেওয়ার চেষ্টা করে।
কিন্তু সকিনা জিত ও তারার সাথে চলে যাওয়ার পর, আশরাফ আলী কুটিরে পৌঁছে তার মেয়েকে অন্যত্র সরিয়ে নেয়। দীর্ঘ সময়ের অশান্তির পর, তারা ভারতে যাওয়ার জন্য একটি কটন মিল ট্রেন ধরে। আশরাফ আলী জানতে পারেন, এবং তিনি তাদের থামাতে কিছু লোক নিয়ে যান। পরবর্তী লড়াইয়ে, সকিনা তার নিজের বাবার বন্দুকের গুলিতে গুলিবিদ্ধ হয়। হাসপাতালে সকিনা কোমায় চলে যায়। দুঃস্বপ্ন দেখার পর তার জ্ঞান ফিরে। চলচ্চিত্রটি শেষ হয় যখন আশরাফ আলী তারাকে তার জামাই হিসেবে গ্রহণ করে ও তারা পরিবারসমেত ভারতে ফিরে আসে।
প্রযোজনা
গদর: এক প্রেম কথা-এর একটি অংশ শিমলার বিশপ কটন স্কুলে ও অন্যান্য স্থানে চিত্রধারণ করা হয়েছিল। ডালহৌসির সেক্রেড হার্ট সিনিয়র সেকেন্ডারি স্কুলেও এর একটি অংশের চিত্রগ্রহণ হয়েছে। যদিও চলচ্চিত্র ১৯৪৭ সালে নির্ধারণ করা হলেও এতে "কুয়ে সেরা সেরা" সঙ্গীতটি রয়েছে যা ১৯৫৬ সালে প্রথম প্রকাশিত হয়েছিল।
চলচ্চিত্রটি উত্তর প্রদেশের লখনউ ও রুদৌলি শহরেও চিত্রধারণ করা হয়েছিল যেখানে শহরটিকে পাকিস্তানের লাহোর হিসাবে চিত্রিত করা হয়েছিল এবং কিছু অংশ চিত্রগ্রহণ করা হয়েছিলো লখনউর লা মার্টিনিয়ার বালক বিদ্যালয়ে। উত্তরপ্রদেশের রুদৌলির ইরশাদ মঞ্জিল প্রাসাদে কিছু অংশের চিত্রগ্রহণ করা হয়েছে। বিভাগ-বিধ্বস্ত দেশকে চিত্রিত করার জন্য পাঠানকোট, সারনাথ ও অমৃতসরে একটি উল্লেখযোগ্য অংশের চিত্রগ্রহণ করা হয়।
সঙ্গীত
গদর: এক প্রেম কথা-এর সঙ্গীত পরিচালনা করেছেন উত্তম সিং। গানের কথা (সব গান) লিখেছেন আনন্দ বক্সী।
ভারতীয় বাণিজ্য ওয়েবসাইট বক্স অফিস ইন্ডিয়া অনুযায়ী গানের অ্যালবামটি প্রায় ২৫ লাখ কপি বিক্রি হয়েছে।
পুরস্কার
বিজয়ী:
মনোনীত:
সিক্যুয়েল
গদর ২: দ্য কথা কন্টিনিউস শিরোনামের একটি সিক্যুয়েল ১৫ অক্টোবর ২০২১-এ একটি মোশন পোস্টার প্রকাশের সাথে ঘোষণা করা হয় যেখানে সানি দেওল, অমীশা প্যাটেল ও উৎকর্ষ শর্মা অভিনয় করবে। অনিল শর্মা জি স্টুডিওসর সাথে চলচ্চিত্রটির সিক্যুয়াল পরিচালনা করবেন। চলচ্চিত্রটি ২০২২ সালে মুক্তি পাওয়ার কথা রয়েছে।
আলাউর রহমান
আলাউর রহমান (জন্ম ১৯৬০) বাংলাদেশে জন্মগ্রহণকারী ব্রিটিশ সংগীত শিল্পী।
শৈশবকাল
রহমান জন্মগ্রহণ করেন আলাগদি, জগন্নাথপুর, সুনামগঞ্জ, সিলেট জেলা, পূর্ব পাকিস্তান (বর্তমান বাংলাদেশ)। তিনি মাদ্রাসা এবং প্রাথমিক বিদ্যালয় এইড হাই স্কুলটিতে পড়াশোনা করেছিলেন, যেখানে তিনি হামদ, না‘আত, কাসিদা এবং অন্যান্য ধর্মীয় গানের পাশাপাশি বাংলাদেশের উত্সর্গীকৃত গানও গাইতেন। ১৯৭৭ সালে, ১৪ বছর বয়সে রহমান তার পিতামাতার সাথে যুক্তরাজ্যে এসেছিলেন ।তিনি পণ্ডিত হরিদাস গাঙ্গুলি বিদ্যালয়ে পড়াশোনা করেছিলেন যেখানে তিনি উত্তর ভারতীয় শাস্ত্রীয় সংগীত শিখেছিলেন।
কর্মজীবন
১৯৮৫ সালে, রহমান বিবিসি প্রোগ্রাম নয়া জিন্দেগীতে, নয়া জীবন উপস্থিত হয়েছিলেন গজল এবং আধুনিক গানগুলি সরাসরি গেয়েছিলেন । একই বছরে রহমান একটি ১২-ট্র্যাক অভিষেক অ্যালবাম স্মরণেপরে (স্মরণে পরে) রেকর্ড করেছেন। রহমান ১২ টি ট্র্যাকের জন্য সংগীত রচনা করেছিলেন, যা কুতুবুদ্দিন দ্বারা সংগীত পরিচালনা করা হয়েছিল এবং গানের কথা লিখেছেন আবদুল মুকিত, নুরুল গনি, দেলোয়ার খান এবং শমশের কুরেশী। অ্যালবামটি ঝাঁকার মিউজিক প্রযোজনা ও প্রকাশ করেছে. ১৯৮৬ সালে, তিনি বাংলাদেশ টেলিভিশনে (বিটিভি) অভিনয় করেছিলেন  ।
১৯৯২ সালে তিনি পূর্ব লন্ডনের বাংলাদেশী সম্প্রদায় সম্পর্কে টেলিভিশন প্রোগ্রামে অভিনয় করেছিলেন । ১৯৯০-এর দশকে, রহমান ব্রিটেনের বাঙালি সম্প্রদায়ের অন্যতম শীর্ষস্থানীয় গায়ক হয়ে ওঠেন এবং অসংখ্য গান. তার সাথে বাদ্যযন্ত্র বাজাতেন মোহাম্মদ রফি, মেহেদী হাসান, গোলাম আলী, নুরুল গনি  Nurul Ghani  তালাত মাহমুদ।
রহমান আধ্যাত্মিক এবং ধর্মীয় সংগীত তৈরির দিকে অগ্রসর হন এবং একুশে টেলিভিশন কর্তৃক আধনের কণ্ঠ (প্রার্থনা করার আহ্বান) হতে তাকে নির্বাচিত করা হয়।
রহমান ৪০ টি অ্যালবাম প্রকাশ করেছেন, যার মধ্যে হিন্দি এবং বাংলা গান রয়েছে। তার সেরা অ্যালবাম সেরা আলাউর রহমান সেরেঙ্গেটি সিরোকো প্রকাশ করেছিলেন। তার গানগুলি আত্মবিশ্বাসের অনুভূতি এবং ব্রিটেনে তার জীবনকে বোঝায় এমন উপাদানগত অবস্থার ক্ষতি সম্পর্কে  His songs are about the loss of a sense of belonging and the material conditions that underpin his life in Britain.
চলচ্চিত্র
গান ১. ভালোবাসা সর্বনাশা
পুরস্কার
রহমান বিশ্বব্যাপী অসংখ্য পুরস্কার জিতেছেন। এর মধ্যে জি টিভি, চ্যানেল আই, এটিএন, বাংলা টিভি এবং চ্যানেল এস এর পুরস্কার অন্তর্ভুক্ত রয়েছে, যেখানে তিনি সেরা গায়ক হওয়ার জন্য পুরস্কার পেয়েছেন।.
ব্যক্তিগত জীবন
১৯৮৬ সালে রহমান রোজি রহমানকে বিয়ে করেন। তাদের দুটি ছেলে রাবি ও রাইদ এবং একটি মেয়ে আনিকা
আতিউর রহমান (দ্ব্যর্থতা নিরসন)
আতিউর রহমান  নামটি দ্বারা বুঝানো যেতে পারে;
আ হ আ গফুর চৌধুরী
আ হ আ গফুর চৌধুরী বাংলাদেশের কক্সবাজার জেলার রাজনীতিবিদ কক্সবাজার-৪ (উখিয়া-টেকনাফ) আসনের সাবেক সংসদ সদস্য।
প্রাথমিক জীবন
আ হ আ গফুর চৌধুরী কক্সবাজারে জন্মগ্রহণ করেন।
রাজনৈতিক ও কর্মজীবন
আ হ আ গফুর চৌধুরী ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে কক্সবাজার-৪ (উখিয়া-টেকনাফ) আসন থেকে সংসদ সদস্য নির্বাচিত হয়েছিলেন।
নাজমুল হক
মেজর নাজমুল হক (১ আগস্ট, ১৯৩৮ - ২৭ সেপ্টেম্বর, ১৯৭১) বাংলাদেশের মুক্তিযুদ্ধের একজন সেক্টর কমান্ডার ছিলেন। তার ডাকনাম টুলু। তিনি ৭নং সেক্টরের সেক্টর কমান্ডার হিসেবে দায়িত্ব পালন করেন।